Thursday, 4 July 2013 11:20 AM
छत्तीसगढ़ की राजधानी रायपुर में बीजेपी विधायक भीम मांडवी की बेटी मोना मांडवी की संदिग्ध परिस्थितियों में मौत हो गई है. पुलिस का कहना है कि शुरूआती जांच में ऐसा लग रहा है कि मोना ने खुदकुशी की है.रायपुर के एक हॉस्टल से मिला है बीजेपी विधायक भीम मांडवी की बेटी मोना मांडवी का शव. बताया जा रहा है कि मोना ने इस हॉस्टल की चौथी मंजिल से कूदकर खुदकुशी कर ली. मोना रायपुर के मयूर इंटरनेशनल स्कूल में 9 वीं क्लास की छात्रा थी.मोना के दोस्तों के मुताबिक मोना ज्यादातर अकेले वक्त बिताना पसंद करती थी और अपने सहपाठियों से ज्यादा मिलती-जुलती नहीं थी.जिस हॉस्टल से मोना का शव बरामद किया गया है उस हॉस्टल में उसके स्कूल के करीब 43 बच्चे हैं. पुलिस मामले की तफ्तीश में जुटी है. मोना के पिता भीम मांडवी दंतेवाडा विधानसभा सीट से विधायक हैं.